Ice Age 4 – Voll verschoben
Ice Age 4 - Voll verschoben (im Original Ice Age: Continental Drift) isch de vierti Teil vo de computeranimierte Serie. Er isch im Jahr 2012 id Kinos cho und mer chan en au in 3D gseh.

Persone 
Mit debii sind wieder di bekannte Figure us de erschte drü Teil.

 Manni: es Mammut
 Ellie: au es Mammut, em Manni sini Partnerin
 Peaches: D Mammut-Tochter vom Manni und de Ellie
 Sid: es Fuultier, gschproche vom Otto Waalkes
 Diego: De Säbelzahtiger
 Scrat: Es Säbelzahnhörnli, immer uf de Jagd nach siner Nuss

Es git aber au Neui Persone:

 Käptn Utan: En skrupellose Pirat
 Shira: E Säbelzahtiger-Dame

Handlig 
S Hörnli Scrat landet bi siner Suechi nach de Nuss im Mittelpunkt vo de Erde und löst so e Kontinetalverschiebig us. D Familie vom Manni wird trennt, wo en grosse iisblock abbricht und ewäg gspüelt wird. De Manni, de Diego und de Sid triibed hilflos im Meer. De Manni wot um jede Priis zu sinere Famile, de Ellie und de Peaches zrugg.

Nach churzer Ziit träffed si uf Pirate und werded gfange gno vom Käptn Utan. Si chönd sich aber nach eme Kampf befreie und triibed wieder mit enere iisscholle devo. Nach einiger Ziit erreiched sie Land. Si gsend, dass de Käptn Utan au da gstrandet isch. er isch grad debii, sis Schiff, natürlich au e grossi iisscholle, klar zmache. De Manni und sini Fründ hend en Plan: Sie wänd em Käptn sis Schiff ställä. Das glingt ihne au mit de Hilf vo de chliine Nagetier, wo uf de Insle läbad.

Weblink 
 Offiziell Website (englisch)
 Offizielli Website (dütsch)
 
 Pressespiegel zum Film uf film-zeit.de

Amerikanische Film
Filmditel
Trickfilm